

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ& ΘΡΗΣΚΕΥΜΑΤΩΝ

-----

ΠΕΡΙΦΕΡΕΙΑΚΗ ΔIEYΘΥΝΣΗ

Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Θεσσαλονίκη, 21.09.2020

Δελτίο Τύπου

H Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας προκηρύσσει δέκα (10) θέσεις εποχικού προσωπικού (5 θέσεις ΔΕ Οδηγών και 5 θέσεις ΔΕ Συνοδών σχολικών λεωφορείων) σύμφωνα με την υπ΄αριθ. 13609/28-08-2020 Ανακοίνωση ΣΟΧ 1/2020, για την κάλυψη εποχικών ή παροδικών αναγκών των Σχολικών Μονάδων Ειδικής Αγωγής και Εκπαίδευσης (Σ.Μ.Ε.Α.Ε.) του Υ.ΠΑΙ.Θ., που εδρεύουν στους νομούς Κιλκίς, Πιερίας και Σερρών για το διδακτικό έτος 2020-2021, από την υπογραφή της σύμβασης και όχι πέραν της 30-06-2021.

Η προθεσμία υποβολής αιτήσεων ξεκινά από την επομένη μέρα της τελευταίας δημοσίευσης της Περίληψης της Ανακοίνωσης στον ημερήσιο τοπικό τύπο και για δέκα (10) ημερολογιακές ημέρες.

Συγκεκριμένα για τη **Θεσσαλονίκη**, η δημοσίευση έγινε στην εφημερίδα «ΤΥΠΟΣ ΘΕΣΣΑΛΟΝΙΚΗΣ», το Σάββατο 19.09.2020,για το **Κιλκίς** στην εφημερίδα «ΠΡΩΙΝΗ του ΚΙΛΚΙΣ» το Σάββατο 19.09.2020 και την Τρίτη 22.9.2020, για την **Πιερία** στην εφημερίδα «ΟΛΥΜΠΙΟ ΒΗΜΑ» την Παρασκευή 18.09.2020 και το Σάββατο 19.09.2020 και για τις **Σέρρες** στις εφημερίδες «Παρατηρητής» και «Σερραϊκό Θάρρος» την Παρασκευή, 18.09.2020 .

**Το** **δεκαήμερο προθεσμίας υποβολής αιτήσεων αρχίζει τη Τετάρτη 23.09.2020 έως και την Παρασκευή 02.10.2020.**

Η υποβολή της σχετικής αίτησης με κωδικό **ΕΝΤΥΠΟ ΑΣΕΠ ΣΟΧ.6,** των **Υπεύθυνων Δηλώσεων** και των **συνοδευτικών δικαιολογητικών** θα γίνεται ηλεκτρονικά στη διεύθυνση ηλεκτρονικού ταχυδρομείου mail@kmaked.pde.sch.gr είτε ταχυδρομικά με συστημένη επιστολή, στην ακόλουθη διεύθυνση: **Περιφερειακή Διεύθυνση Α/θμιας και Β/θμιας Εκπαίδευσης** **Κεντρικής Μακεδονίας**, **Λεωφ. Γεωργικής Σχολής 65, Τ.Κ. 57001 – Θέρμη Θεσ/νίκης** (σε περίπτωση ταχυδρομικής αποστολής το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής).